****

**ORGANISASJONSKURS 2025**

**Nye Fylkets Hus, ved Steinkjer stasjon, 24.-25.mai.**

**Mulighet for å ta tog, da møtelokalet er 20m fra stasjonen.**

Kjære lokallagsstyrer.

Vi har den glede av å invitere dere til et spennende og nyttig kurs i organisasjonsarbeid og i digitale hjelpemidler.

Kurset vil gi deg praktiske ferdigheter i bruk av KI, Instagram/Facebook/Snapchat og Spond. Vi får også høre om viktigheten av brukermedvirkning.

* **KI i organisasjonsarbeid.** Hvordan kunstig intelligens kan hjelpe med oppgaver som tekstproduksjon, planlegging og medlemsoppfølging. Copyright, samtykker.
* **Instagram/Facebook/Snapchat for organisasjoner.** Hvordan bruke digitale verktøy effektivt for å engasjere medlemmer og øke synlighet. Nettvett.
* **Spond.** Effektiv medlemsadministrasjon. Kommunikasjon og arrangementshåndtering.
* **Brukermedvirkning.** Viktigheten av brukermedvirkning.

Kurset passer for alle som ønsker å styrke sin digitale kompetanse innen organisasjonsarbeid, samt høre mer om brukermedvirkning.

Det vil bli pauser underveis, 1 kurstime = 45.minutter.

**Program**

**Lørdag 24.mai**

**12.00-12.30 Lunsj**

**12.30-14.30 Brukermedvirkning v/ Kari Frøseth Johansen.**

**14.30-16.00 KI v/ Veronica Slettmo Borgan.**

**16.00-16.30 Nyttig å vite, fra fylkesstyret.**

**Vi sjekker inn på Grand Hotell.**

**Vi møtes alle til middag kl 18.30. Spisested enda ikke klart. Drikke betales av hver enkelt.**

**Søndag 25.mai (Husk utsjekk etter frokost)**

**09.00-11.30 Spond v/ Bjørg Langeid.**

**11.30-13.00 Instagram/Facebook/snapchat v/ Janne Båtstrand.**

**13.00-13.15 Vi ønsker vel heim og avslutter med felles lunsj.**

**13.15-14.00 Varm lunsj. Spisested enda ikke klart. Drikke betales av hver enkelt.**

**Påmeldingsavgift:**

2000,-/ pers inkl middag og overnatting.

1000,-/ pers inkl middag.

**Meld inn allergier ved påmelding.**

Vi har alle våre arrangementer parfymefrie. OBS: aftershave/kremer med sterk lukt.

Reiseutjevning etter vedtak fylkesårsmøtet 2024, fordeles på antall deltakere.

**Påmelding til Toril, fylkesrådgiver:**

**Toril@revmatiker.no innen 24.april.**